Diari Oficial de la Generalitat Valenciana


Sumari del DOGV 3259, del 08-06-1998 (1998/4690)

DECRET 71/1998, de 26 de maig, del Govern Valencià, pel qual s'acorda la reversió a l'Ajuntament de Llíria de l'immoble situat a la pastilla 2 de Fatex, Pla de l'Arc.
----------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/26/71/dof/vci/html**

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4690


Data del document
:   26-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 71/1998, de 26 de maig, del Govern Valencià, pel qual s'acorda la reversió a l'Ajuntament de Llíria de l'immoble situat a la pastilla 2 de Fatex, Pla de l'Arc. [1998/X4690]
  
Mitjançant escriptura pública de data 15 de novembre de 1993, atorgada davant el notari de València Sr. Vicente Espert Sanz, l'Ajuntament de Llíria va cedir a la Generalitat Valenciana, i aquesta va acceptar per mitjà del Decret 146/1993, de 17 d'agost, del Govern Valencià, l'immoble de 4.500 m2 situat a la pastilla 2 de Fatex d'aquesta població, amb la finalitat que s'hi construïra una residència de la tercera edat i un centre social.
  
L'immoble assenyalat consta en l'Inventari General de Béns i Drets de la Generalitat Valenciana amb el núm. A02746/147/0005, afectat a la Conselleria de Treball i Afers Socials (actualment Benestar Social) i inscrit a favor de la Comunitat Valenciana en el Registre de la Propietat de Llíria, al tom 1430, llibre 444 de Llíria, foli 27, finca 40.419, inscripció 1ª.
  
La Conselleria de Benestar Social no ha construït l'edifici projectat, per això, d'acord amb la condició resolutòria imposada, el solar haurà de revertir a l'ajuntament cedent.
  
L'Ajuntament de Llíria, en la sessió plenària del dia 11 de setembre de 1997, acordà sol·licitar la reversió de l'immoble cedit.
  
La Conselleria de Benestar Social ha informat favorablement sobre la desafectació i reversió d'aquest a l'ajuntament cedent.
  
Vist el que diposa la disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, i d'acord amb l'article 22 d'aquest text legal, el qual, a sensu contrari, estableix la competència del Govern Valencià per a autoritzar la reversió de béns cedits, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 26 de maig de 1998,
  
DECRETE
  
Article 1
  
Desafectar de la Conselleria de Benestar Social l'immoble de 4.500 m2, situat a la pastilla 2 de Fatex, i intregrar-lo en el patrimoni privat de la Generalitat Valenciana.
  
Article 2
  
Autoritzar la reversió a favor de l'Ajuntament de Llíria del dret de propietat de l'immoble descrit en l'article anterior.
  
Article 3
  
Les despeses derivades de l'atorgament de la corresponent escriptura de reversió seran pagats d'acord amb la llei.
  
Article 4
  
Una vegada subscrita la corresponent escriptura pública haurà de donar-se de baixa el dret esmentat en l'Inventari General de Béns i Drets de la Generalitat Valenciana, on consta amb el número A02/46/147/0005.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 26 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI